**Ügy típusa: Hatósági bizonyítvány**

Jogszabály: Az általános közigazgatási rendtartásról szóló 2016. évi törvény, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló [314/2012. (XI. 8.) Korm. rendelet, Vecsés Város Önkormányzata Képviselő-testületének a településkép védelméről szóló 8/2018. (V.31.) önkormányzati rendelete](http://net.jogtar.hu/jr/gen/hjegy_doc.cgi?docid=A1200314.KOR)

**Fontos tudnivalók:**

Építési engedélyhez, egyszerű bejelentéshez vagy örökségvédelmi bejelentéshez nem kötött, 2012. december 31. után épített építmény esetén, az ingatlan-nyilvántartásban történő átvezetés céljából kiadásra kerülő hatósági bizonyítvány iránti kérelem tartalma:

* kérelmező neve, címe
* építéssel érintett ingatlan címe, helyrajzi száma
* épületfeltüntetési vázrajz
* épület adatai: hasznos alapterülete, helyiségei, rendeltetése

Építmény, az építményen belüli rendeltetési egység rendeltetésének megváltoztatása esetén, amennyiben a rendeltetésmódosítás az örökségvédelmi vagy a rendeltetésmódosítási hatóság engedélyéhez nem kötött, az ingatlan-nyilvántartásban történő átvezetés céljából kiadásra kerülő hatósági bizonyítvány iránti kérelem tartalma:

* kérelmező neve, címe
* építéssel érintett ingatlan címe, helyrajzi száma
* a rendeltetés megváltoztatása által érintett épület adatai: alapterülete, helyiségei, szükség szerint alaprajz, rendeltetés megnevezése változás előtt és változás után.

Amennyiben az építmény, az építményen belüli rendeltetési egység az országos építésügyi követelményeknek, valamint a helyi építési szabályzatnak megfelel, a hatósági bizonyítvány kiadásra kerül.

**Ügyintézés helye:** Polgármesteri Hivatal, Főépítészi Iroda, fsz.

**Ügyintéző neve, elérhetőségei:**

Kismihályné Juhász Eszter, tel.: 555-214,

Ligetfalvi Péter, tel.: 555-239

e-mail: epites@vecses.hu